изготвянето на извадка и — ако случаят е такъв — да направи подбор на такава извадка, Комисията поиска от всички производители износители в Съединените американски щати да предоставят информацията, посочена в известието за започване. Освен това Комисията се обърна към мисията на Съединените американски щати с молба да посочи и/или да се свърже с други евентуални производители износители, които е възможно да проявят интерес към участие в разследването.
 (62)
 Петима производители износители в Съединените американски щати предоставиха исканата информация и се съгласиха да бъдат включени в извадката. В съответствие с член 17, параграф 1 от основния регламент Комисията подбра извадка от две групи от производители износители въз основа на най-големия представителен обем на износа за Съюза, за който е разумно да се очаква, че може да бъде разследван в рамките на наличното време. Включените в извадката групи от производители износители представляваха приблизително 55 % от вноса от Съединените американски щати за Съюза (ЕС-27) по време на разследвания период. В съответствие с член 17, параграф 2 от основния регламент бяха проведени консултации относно подбора на извадката с всички известни засегнати производители износители и със съответните органи на Съединените американски щати. Не бяха получени коментари и извадката беше потвърдена.
 1.4.4. Изготвяне на извадка от производители износители в Кралство Саудитска Арабия
 (63)
 За да реши дали е необходимо изготвянето на извадка и — ако случаят е такъв — да направи подбор на такава извадка, Комисията поиска от всички производители износители в Кралство Саудитска Арабия да предоставят информацията, посочена в известието за започване. Освен това Комисията се обърна към мисията на Кралство Саудитска Арабия с молба да посочи и/или да се свърже с други евентуални производители износители, които е възможно да проявят интерес към участие в разследването.
 (64)
 Четирима производители износители в Кралство Саудитска Арабия предоставиха исканата информация и се съгласиха да бъдат включени в извадката. Един от тях обаче не е декларирал износ по време на разследвания период, докато другите трима са свързани, тъй като двама от тях произвеждат в Кралство Саудитска Арабия чрез споразумение за съвместно предприятие с третия производител. Предвид гореизложеното Комисията реши да не прибягва до изготвянето на извадка от производители износители в Кралство Саудитска Арабия.
 1.5. Отговори на въпросника и кръстосани проверки от разстояние
 (65)
 До въпросниците за производителите от Съюза, несвързаните вносители, ползвателите и производителите износители бе осигурен достъп онлайн (4) в деня на започването на процедурата.
 (66)
 Комисията получи отговори на въпросника от тримата включени в извадката производители, двама несвързани вносители (Helm и Oxyde), седем ползватели (Arteco, Indorama Group, Neo Group, Novapet, PlastiVerd, Selenis, SIR Industriale) и осем производители износители (Lotte Chemical Louisiana LLC, MEGlobal Americas Inc, Saudi Kayan petrochemical company, Yanbu National Petrochemical Company, Eastern Petrochemical Company, Saudi Yanbu Petrochemical Company, Arabian Petrochemical Company, Jubail United Petrochemical Company).
 (67)
 Комисията потърси и направи кръстосана проверка на цялата информация, която счете за необходима за целите на временното определяне на дъмпинга, вредата от него и интереса на Съюза. Поради пандемията от COVID-19 и предприетите последващи мерки за справяне с нея („Известието относно COVID-19“) (5) Комисията не беше в